Diari Oficial de la Generalitat Valenciana


Sumari del DOGV 1746, del 17-03-1992 (1992/824248)

ORDRE de 30 de gener de 1992, de la Conselleria d'Economia i Hisenda, sobre el procediment de retribució a les oficines liquidadores de districte hipotecari.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/30/(1)/dof/vci/html**

### Dades del document

Número de DOGV
:   1746

Data del DOGV
:   17-03-1992

Secció del DOGV
:   DISPOSICIONS GENERALS

Número del document
:   1992/824248


Data del document
:   30-01-1992

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 de gener de 1992, de la Conselleria d'Economia i Hisenda, sobre el procediment de retribució a les oficines liquidadores de districte hipotecari.  
Pel Decret 209/1987,'de 28 de desembre, del Consell de la Generalitat Valenciana, s'atribuí a la Conselleria d'Economia i Hisenda la competència per a fixar el sistema retributiu de les oficines liquidadores de districtes hipotecaris per la gestió i liquidació de l?impost sobre successions i donacions.  
Tot desplegant aquest decret es dictà l'Ordre de 30 de gener de 1988, de la Conselleria d'Economia i Hisenda, que establí, en l'article tercer, el procediment de pagament de les retribucions corresponents a la gestió de l'impost sobre successions i donacions.  
Pel Decret 249/1991, de 23 de desembre, del Consell de,la Generalitat Valenciana, s'atribuí al Conseller d'Economia i Hisenda la facultat de regular el sistema retributiu de les oficines liquidadores de districtes hipotecaris per la gestió i liquidació de l'impost sobre tranmissions patrimonials i actes jurídics documentats.  
Amb la finalitat d'agilitar el pagament a les oficines liquidadores de districtes hipotecaris, de les retribucions, indemnitzacions i compensacions de despeses, meritades amb motiu de la gestió i liquidació dels impostos de successions i donacions i transmissions patrimonials i actes jurídics Documentats, d'acord amb les atribucions que em confereixen les disposicions abans esmentades  
ORDENE:  
Article primer  
El dia 25 de cada mes, les oficines liquidadores de districtes hipotecaris trametran al director dels serveis territorials de la Conselleria d'Economia i Hisenda d'on depenguen la liquidació de les retribucions, indemnitzacions i compensacions de despeses, meritades fins aquest dia, que estiguen pendents de pagar, d'acord amb els models que com annexos I i II s'hi adjunten.  
Article segon  
La liquidació, a què es refereix l'article anterior, durà adjunt el comunicat de gestió corresponent al mateix període de temps els honoraris dels quals es liquiden.  
La liquidació esmentada s'haurà d'adequar a les dades de gestió i recaptació recollides en el comunicat de gestió esmentat, el qual es confeccionarà segons l'annex III A i III B que, igualment, s'adjunten a aquesta ordre.  
Article tercer  
Una vegada comprovada pels serveis territorials l?exactitud de les dades consignades en l'annex I i II es trametrà a la intervenció delegada del servei territorial, per a la conformitat i posterior pagament pel servei territorial, abans de l?últim dia del mes següent a què corresponga la liquidació.  
Article quart  
Una vegada efectuat el pagament de les retribucions a què es refereix l'article anterior, es trametrà a la Direcció General de Tributs i Patrimoni informació sobre aquest pagament i la data de la seua execució.  
Article cinquè  
El pagament de les retribucions objecte d'aquesta ordre s'efectuarà a càrrec dels conceptes corresponents del pressupost d'ingressos per minoració d'aquests.  
València, 30 de gener de 1992.  
El Conseller d'Economia i Hisenda,  
ANTONI BIRLANGA CASANOVA  
Veure imatge


Còpia Permalink ELI